Avviż Legali Importanti

|

32000D0024

Official Journal L 009 , 13/01/2000 P. 0024 - 0026

		Id-Deċizjoni tal-Kunsill tat-22 ta' Diċembru 1999 li tagħti garanzija komunitarja lill-Bank Ewropew ta'l- Investiment kontra it-telf minn self għal proġetti barra l-Komunità (l-Ewropa Ċentrali u dik tal-Lvant, il-pajjiżi Mediterranji, l-Amerika Latina u l-Asja u r-Repubblika ta'l-Afrika ta' Isfel )(2000/24/KE)IL-KUNSILL TA'L-UNJONI EWROPEA,Wara li kkunsidra t-Trattat li jistabbilixxi l-Komunitá Ewropea, u partikolarment l-Artikolu 308 tagħhaWara li kkunsidra l-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Billi:(1) Il-laqgħa tal-Kunsill Ewropew f'Madrid fil-15 u 16 ta' Diċembru 1995 ikkonfermat l-importanza tal-Bank Ewropew ta'l-Investiment, hawn imsejjaħ "l-EIB", bħala strument ta' kooperazzjoni bejn il-Komunità u l-Amerika Latina u talab lill-EIB biex jintensifika l-attività tiegħu fir-reġjun; billi dawn il-proġetti għandhom ikunu ta' interess kemm għall-Komunità kif ukoll għall-pajjiżi kkonċernati;(2) Il-Kunsill Ewropew li ltaqa' f'Firenze fil-21 u 22 ta' Ġunju 1996 laqa' r-riżultati tal-laqgħa għolja Asja-Ewropa, li kienet il-bidu ta' kambjament fir-relazzjonijiet bejn iż-żewġ kontinenti;(3) Il-laqgħa tal-Kunsill Ewropew f'Amsterdam fil-16 u 17 ta' Ġunju 1997 laqgħet il-konklużjonijiet adottati fit-Tieni Konferenza Ewro-Meditteranja, li saret fil-Belt Valletta, Malta, fil-15 u 16 ta' April 1997 u affermat mill-ġdid il-prinċipji u l-għanijiet miftiehma f'Barċellona fl-1995;(4) Il-Kunsill Ewropew meta ltaqa' fil-Lussemburgu fit-12 u 13 ta Diċembru 1997 ta' bidu għall-proċess ta' tkabbir mal-pajjiżi ta'l-Ewropa Ċentrali u dik tal-Lvant u ma' Ċipru;(5) Il-Kunsill Ewropew meta ltaqa' f'Cardiff fil-15 u 16 ta' Ġunju 1998 laqa' l-sforzi li r-Repubblika ta'l-Afrika tan-Nofsinhar kien qed tagħmel biex timmodernizza l-ekonomija tagħha u tintegraha fis-sistema kummerċjali dinjija;(6) L-EIB qed jissokta l-programmi tas-self li hemm bħalissa għall-Ewropa Ċentrali u dik tal-Lvant, ir-reġjun tal-Meditteran, l-Asja u l-Amerika Latina u r-Repubblika ta'l-Afrika ta' Isfel skond id-Deċiżjoni 97/256/KE [3], kif ukoll ukoll is-self irregolat mil-Protokoll fuq il-Kooperazzjoni Finanzjarja ma' dik li qabel kienet ir-Repubblika Jugoslava tal-Maċedonja, skond id-Deċiżjoni tal-Kunsill 98/348/KE [4];(7) Il-Kunsill stieden lill-EIB biex jibda operazzjonijiet fil-Bosnja u l-Ħerzegovina; dawn l-operazzjonijiet jistgħu jitkomplew, bil-kondizzjoni li jsir rapport pożittiv kif stipulat fid-Deċiżjoni 98/729/KE [5];(8) Għalkemm il-Bosnja-Ħerzegovina u l-FYROM ġew inkluzi fir-reġjun ta'l-Ewropa Ċentrali u dik tal-Lvant minn meta ġiet adottata d-Deċiżjoni 97/256/KE, l-isforz totali ta'l-EIB biex jislef lill-pajjiżi applikanti f'dan ir-reġjun għandu jiżdied minħabba l-importanza tal-faċilità ta' qabel l-adeżjoni li l-EIB jippjana li jifforma għall-self mill-EIB għal proġetti f'dawn il-pajjiżi mingħajr garanzija mingħajr garanzija mill-budget tal-Komunità jew mill-Istati Membri;(9) F'dawn iċ-ċirkostanzi, l-EIB għandu jiżgura ruħu li s-self garantit tiegħu fil-mandat ta'l-Ewropa Ċentraliu dik tal-Lvant se jiffinanzja proġetti partikolari f'dawk il-pajjiżi li għandhom anqas proġetti adattati għall-finanzjament mill-faċilità ta'qabel l-adeżjoni jew proġetti f'pajjiżi mhux applikanti;(10) Il-Ftehim ta' Kooperazzjoni bejn il-Komunità Ewropea u n-Nepal, bejn Komunità Ewropea u l-Lao PDR u bejn il-Komunità Ewropea u l-Jemen daħlu fis-seħħ fl-1 ta'Ġunju 1996, fl-1 ta' Diċembru 1997 u fl-1 ta'Lulju 1998 rispettivament; il-Ftehim ta' Kooperazzjoni bejn il-Komunità Ewropea u l-Korea ta' Isfel ġie ffirmat fit-28 ta' Ottubru 1996; billi n-Nepal, il-Jemen, il-Lao PDR u l-Korea ta Isfel għandhom isiru benefiċjarji tal-fondi ta'l-EIB taħt il- mandat ta'l-EIB għall-Asja u l-Amerika Latina;(11) Hu approprjat li jsir ċertu titjib fil-programmi ta'l-operazzjonijiet fir-rigward ta' kemm dawn idumu u kemm ikopru pajjiżi; huwa approprjat li jiġu aġġustati l-garanzija totali u l-porżjon tas-self li l-EIB jintalab biex ikopri r-riskju kummerċjali minn garanzija li ma jkunux sovrani;(12) Il-Kunsill qed jitlob lill-EIB biex ikompli bl-operazzjonijiet tiegħu b'appoġġ għal proġetti ta' investiment li jkunu saru f'dawk il-pajjizi billi joffrilu l-garanzija prevista fid-Deċiżjoni;(13) F'Ġunju 1996, il-Kummissjoni, bi qbil ma'l-EIB, ipprezentat lill-Kunsill proposta għal sistema ġdida ta' garanzija għas-self lil pajjizi terzi mill-EIB.(14) Fit-2 ta' Diċembru 1996 il-Kunsill approva l-konklużjonijiet dwar arranġamenti ġodda għall-garanzija ta self mill-EIB lil pajjizi terzi, li skond dawn, l-approċ ta' garanzija globali, mingħajr ma wieħed jiddistingwi bejn ir-reġjuni u l-proġetti, jiġi approvat u skema ta' qsim ta' riskju tiġi aċċettata; taħt l-iskema ta' qsim ta' riskju l-EIB għandu jizgura ruħu minn garanziji adegwati mhux sovrani minn partijiet terzi għal riskji kummerċjali, billi f'dak il-każ garanzija fuq il-budget tkopri biss riskji politiċi li jinħolqu min flus mhux trasferibbli, esproprjazzjoni, gwerra jew rewwixta ċivili;(15) L-arranġamenti dwar il-garanzija m'għandhomx jeffettwaw ir-reputazzjoni eċċellenti fil-kreditu ta'l-EIB;(16) Ir-Regolament (KE, Euratom) Nru 1149/99 [6], irreveda l-ammont mira u r-rata ta' proviġjonament għall-Fond tal-Garanzija tas-Self stabbilit bir-Regolament (KE, Euratom) Nru 2728/94 [7];(17) Il-perspettiva finanzjarja għall-perjodu 2000 sa l-2006 skond il-Ftehim Inter-Istituzzjonali tas- 6 ta' Mejju 1999 bejn il-Parlament Ewropew, il-Kunsill u l-Kummissjoni fuq id-dixxiplina fil-budget u t-titjib fil-proċedura tal-budget [8] tippresumi massimu għar-riserva tal-garanzija fuq is-self fil-budget Komunitarju ta' 200 miljun euro kull sena(18) Il-finanzjament mill-EIB f'pajjiżi terzi eliġibbli għandu jiġi amministrat, skond il-kriterji u l-proċeduri tas-soltu ta'l-EIB, li jinkludu miżuri approprijati ta' kontoll, kif ukoll skond ir-regoli u l-proċeduri relevanti rigward il-Qorti ta'l-Awdituri u OLAF, b'tali mod li jappoġa l-linji politiċi Komunitarji u biex ikabbar il-koordinazzjoni ma'l-istrumenti finanzjarji l-oħra tal-Komunità; hemm konsultazzjoni regolari bejn l-EIB u l-Kummissjoni biex tiżgural- koordinazzjoni tal-prijoritajiet u l-attivitajiet f'dawn il-pajjiżi u biex tqis il-progress lejn il-kisba ta'l-għanijiet politiċi relevanti tal-Komunità; it-twaqqif u r-reviżjoni kull tant żmien ta'l-għanijiet ta'l-operazzjoni u kemm dawn ikunu ntlaħqu huma r-responsabbiltà tal-Bord tad-Dirreturi ta'l-EIB; partikolarment, il-finanzjament ta'l-EIB fil-pajjiżi kandidati għandu jirrefletti l-prijoritjiet fil-pattijiet ta'l-adeżjoni bejn il-Komunitaà u dawk il-pajjiżi; b'hekk it-trasparenza tas-self mill-EIB taħt din id-deċiżjoni għandha tikber sostanzjalment;(19) Mid-data li fiha din id-deċiżjoni tidħol fis-seħħ, il-garanzija Komunitarja li tkopri l-faċilità speċjali tat-terremoti għat-Turkija taħt id-Deċiżjoni1999/786/KE [9] għandha tieħu l-forma ta' estensjoni tal-garanzija globali taħt din id-Deċiżjoni;(20) L-EIB u l-Kummissjoni għandhom jadottaw il-proċeduri li jiggarantixxu l-garanzija msemmija;(21) Għall-fini ta'l-adozzjoni ta' din id-Deċiżjoni, il-poteri previsti mit-Tattat huma biss dawk spjegati fl-Artikolu 308 tiegħu.IDDEĊIEDA DAN LI ĠEJ:Artikolu 11. il-Komunità għandha tagħti lill-EIB garanzija globali fir-rigward tal-ħlasijiet kollha mhux riċevuti minna iżda li huma dovuti minħabba krediti miftuħin, skond il kriterji normali, u b'appoġġ għall-għanijiet relevanti tal-politika Komunitarja esterna, għal proġetti ta'investiment imwettqa fl-Ewropa Ċentrali u f'dik tal-Lvant, fil-pajjiżi tal-Mediterran, fl-Amerika Latina u fl-Asja u fir-Repubblika ta'l-Afrika ta' Isfel.Din il-garanzija għandha tkun ristretta għal 65 % ta'l-ammont aggregat tal-krediti miftuħa b'żjieda ta' ammonti relatati. Il-massimi globali tal-krediti miftuħa għandhom ikunu ekwivalenti għal 18410 miljun euro, analizzati kif ġejjin:- L-Ewropa Ċentrali u dik tal-Lvant:8680 miljun euro,- Il-pajjiżi Mediterranji:6425 miljun Euro,- L-Amerika Latina u l-Asja:2480 miljuni Euro,- Ir-Repubblika ta'l-Afrika ta' Isfel:825 miljuni Euro;u għandhom ikopru perjodu ta' seba' snin li jibda fl-1 ta' Frar 2000 għal-Ewropa Ċentrali u dik ta'l-Lvant, il-pajjiżi Mediterranji, l-Amerika Latina u l-Asja u jibda fl-1 ta' Lulju 2000 għar-Repubblika ta'l-Afrika ta' Isfel u jispiċċa f'kull reġjun fil-31 ta' Jannar 2007.Il-Kummissjoni għandha tirapporta fuq l-applikazzjoni tad-Deċiżjoni mhux aktar tard mill-31 ta'Jannar 2004, jew sitt xhur qabel ma xi trattati ġodda ta'l-adeżjoni jidħlu fis-seħħ, u tagħmel proposti għal emendi ta' din id-Deċiżjoni kif approprjat. Il-Kunsil għandu jiddiskuti u jaġixxi fuq kwalunkwe proposta b'effett mill-1 ta' Awissu 2004, jew mid-data tad-dħul fis-seħħ ta' kwalunkwe trattat ġdid ta'l-adeżjoni.Jekk, malli jiskadi l-perjodu tas-self garantit fil-31 ta' Jannar 2007, is-self mogħti mill-EIB ma jkunx laħaq l-ammonti globali msemmija fit-tieni paragrafu, dan il-perjodu għandu jiġi awtomatikament estiż b'sitt xhur.2. Il-pajjiżi koperti mill-paragrafu 1 huma:- l-Ewropa Ċentrali u dik tal-Lvant: l-Albanija, il-Bosnja u l-Ħerzegovina, il-Bulgarija, ir-Repubblika Ċeka, l-Estonja, ir-Repubblika ta' dik li qabel kienet il-Jugoslava tal-Maċedonja, l-Ungerija, il-Latvja, il-Litwanja, il-Polonja, ir-Rumanija, ir-Repubblika Slovakka u s-Slovenja;- Il-pajjiżi tal-Mediterran: l-Alġerija, Ċipru, l-Eġittu, Iżrael, il-Ġordan, il-Libanu, Malta, il-Marokk, is-Sirja, it-Tuneżija, it-Turkija u x-Xatt tal-Punent ta' Gaza;- l-Amerika Latina: l-Arġentina, il-Bolivja, il-Brażil, iċ-Ċili, il-Kolombja, Kosta Rika, l-Ekwador, El Salvador, il-Gwatemala, il-Ħonduras, il-Messiko, in-Nikaragwa, il-Panama, il-Paragwaj, il-Peru, l-Urugwaj u l-Veneżwela;- l-Asja: Il-Bangladesh, il-Brunei, iċ-Ċina, l-Indja, l-Indoneżja, Laos, il-Makao, il-Malasja, il-Mongolja, in-Nepal, il-Pakistan, il-Filippini, Singapor, il-Korea ta' Isfel, Sri Lanka, it-Tajlandja, il-Vjetnam u l-Jemen;- ir-Repubblika ta'l-Afrika ta'Isfel.3. L-EIB qiegħed b'hekk jintalab li jimmira biex ikopri r-riskji ekonomiċi fuq 30 % tas-self tiegħu taħt din id-Deċiżjoni minn garanziji mhux sovrani safejn jista' jkun fuq bażi ta' mandat reġjonali individwali. Dan il-perċentwal għandu jikber meta jkun possibli safejn is-suq jippermetti.Artikolu 2Il-Kummissjoni għandha tinforma lill-Parlament Ewropew u lill-Kunsil ta' kull sena dwar l-operazzjonijirt ta' self u l-progress li jkun sar fuq il-qsim tar-riskju taħt l-Artikolu 1(3) u għandha, fl-istess waqt tressaq stima dwar l-operazzjoni ta'l-iskema u dwar il-koordinazzjoni bejn l-istituzzjonijiet finanzjarji li jkunu joperaw fiż-żona. L-informazzjoni mressqa mill-Kummisjoni lill-Parlament Ewropew u lill-Kunsil għandha tinkludi stima tal-kontribuzzjoni tas-self taħt din id-Deċiżjoni biex jintlaħqu l-għanijiet tal-politika esterna releventi tal-Komunità, waqt li jitqiesu l-għanijiet operattivi u l-miżuri approprjati għall-kisba tagħhom li għandhom jiġu stabbiliti mill-EIB għas-self taħt din id-Deċiżjoni.Għall-finijiet imsemmija fl-ewwel paragrafu, l-EIB għandha tibgħat lill- Kummissjoni l-informazzjoni approprjata.Artikolu 3L-EIB u l-Kummissjoni għandhom jistabbilixxu t-termini li fuqhom għandha tingħata l-garanzija.Artikolu 4Din id-Deciżjoni għandha tidħol fis-seħħ mid-data tal-publikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, 22 ta' Diċembru 1999.Għall-KunsillIl-PresidentK. Hemilä[1] ĠU C 145, 26.5.1999, p. 10.[2] L-opinjoni mogħtija fl-19 ta'Novembru 1999 (għadha mhix ippubblikata fil-Ġurnal Uffiċjali).[3] ĠU L 102, 19.4.1997, p. 33. Id-Deċiżjoni kif l-aħħar emendata mid-Deċiżjoni Nru 98/729/KE (ĠU L 346, 22.12.1998, p. 54).[4] ĠU L 155, 29.5.1998, p. 53.[5] ĠU L 346, 22.12.1998, p. 54.[6] ĠU L 139, 2.6.1999, p. 1.[7] ĠU L 293, 12.11.1994, p. 1.[8] ĠU C 172, 18.6.1999, p. 1.[9] ĠU L 308, 3.12.1999, p. 35.--------------------------------------------------


title: 2011/773/UE: Deċiżjoni tal-Parlament Ewropew u tal-Kunsill tas- 16 ta’ Novembru 2011 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/021 IE/Kostruzzjoni 43, mill-Irlanda)

text:
               30.11.2011

               MT

               Il-Ġurnal Uffiċjali tal-Unjoni Ewropea

               L 317/31

         DEĊIŻJONI TAL-PARLAMENT EWROPEW U TAL-KUNSILL
   tas-16 ta’ Novembru 2011
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/021 IE/Kostruzzjoni 43, mill-Irlanda)
   (2011/773/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba (1), u b’mod partikolari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta tal-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali kbar fix-xejriet kummerċjali dinjija dovuti għall-globalizzazzjoni u sabiex jiġu megħjuna fir-reintegrazzjoni tagħhom fis-suq tax-xogħol.

               (2)

               L-ambitu tal-FEG twessa’ għal applikazzjonijiet imressqa mill-1 ta’ Mejju 2009 biex jinkludi appoġġ għall-ħaddiema li ngħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta Mejju 2006 jippermetti l-mobilizzazzjoni tal-FEG sal-limitu massimu annwali ta’ EUR 500 miljun.

               (4)

               L-Irlanda ressqet applikazzjoni f’ Ġunju 2010 biex timmobilizza l-FEG, fir-rigward tas-sensji f’1 560 impriża li joperaw fid-Diviżjoni 43 tan-NACE Reviżjoni 2 (“Attivitajiet ta’ kostruzzjoni speċjalizzati”) fir-reġjun NUTS II ta’ Border, Midlands and Western (IE01) u Southern and Eastern (IE02) fl-Irlanda, u ssupplimentatha b’tagħrif addizzjonali sas-17 ta’ Ġunju 2011. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ippreżentat proposta biex timmobilizza l-ammont ta’ EUR 21 664 148.

               (5)

               L-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjonijiet imressqa mill-Irlanda,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 21 664 148 f’approprjazzjonijiet ta’ impenji u ta’ pagamenti.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, is-16 ta’ Novembru 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         W. SZCZUKA

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Deċiżjoni tal-Kummissjoni tal- 14 ta’ Diċembru 2009 li temenda l-Annessi I u II tad-Deċiżjoni 2006/766/KE li tistabbilixxi l-listi ta’ pajjiżi terzi u territorji li minnhom l-importazzjonijiet ta’ molluski bivalvi, ekinodermi, tunikati, gastropodi tal-ibħra u prodotti tas-sajd huma permessi (notifikata bid-dokument numru C(2009) 9870) (Test b’relevanza għaż-ŻEE)

text:
                  15.12.2009

                  MT

                  Il-Ġurnal Uffiċjali tal-Unjoni Ewropea

                  L 328/70

            DEĊIŻJONI TAL-KUMMISSJONI
      tal-14 ta’ Diċembru 2009
      li temenda l-Annessi I u II tad-Deċiżjoni 2006/766/KE li tistabbilixxi l-listi ta’ pajjiżi terzi u territorji li minnhom l-importazzjonijiet ta’ molluski bivalvi, ekinodermi, tunikati, gastropodi tal-ibħra u prodotti tas-sajd huma permessi
      (notifikata bid-dokument numru C(2009) 9870)
      (Test b’relevanza għaż-ŻEE)
      (2009/951/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta’ verifiki uffiċjali fuq prodotti li joriġinaw mill-annimali maħsuba għall-konsum mill-bniedem (1), u b’mod partikolari l-Artikolu 11(1) tiegħu,
      Billi:

                  (1)

                  Ir-Regolament (KE) Nru 854/2004 jipprovdi li prodotti li joriġinaw mill-annimali jistgħu jiġu importati biss minn pajjiż terz jew parti ta’ pajjiż terz li jidher fuq il-lista msawra skont dak ir-Regolament. Ir-Regolament jispeċifika wkoll kundizzjonijiet speċjali għall-importazzjoni ta’ molluski bivalvi, tunikati, ekinodermi, gastropodi tal-ibħra u ta’ prodotti tas-sajd minn pajjiżi terzi.

                  (2)

                  Ir-Regolament (KE) Nru 854/2004 jipprovdi li fit-tfassil u l-aġġornamenti ta’ listi bħal dawn għandhom jitqiesu l-verifiki min-naħa tal-Unjoni f’pajjiżi terzi u tal-garanziji min-naħa tal-awtoritajiet kompetenti ta’ pajjiżi terzi fir-rigward tal-konformità jew ekwivalenza mal-liġi tal-Unjoni dwar l-għalf u l-ikel u regoli dwar saħħet l-annimali kif stipulat fir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar verifiki uffiċjali mwettqa biex jaċċertaw li tkun ġiet ivverifikata l-konformità mal-liġi dwar l-għalf u l-ikel, saħħet l-annimali u regoli dwar il-benessri tal-annimali (2).

                  (3)

                  Id-Deċiżjoni tal-Kummissjoni 2006/766/KE tas-6 ta’ Novembru 2006 li tistabbilixxi l-listi ta’ pajjiżi terzi u territorji li minnhom l-importazzjonijiet ta’ molluski bivalvi, ekinodermi, tunikati, gastropodi tal-ibħra u prodotti tas-sajd huma permessi (3) telenka dawk il-pajjiżi terzi li jissodisfaw il-kriterji msemmija fl-Artikolu 11(4) tar-Regolament (KE) Nru 854/2004 u għaldaqstant huma f’pożizzjoni li jiggarantixxu li dawk il-prodotti esportati lejn l-Unjoni Ewropea jissodisfaw il-kundizzjonijiet sanitarji stipulati fil-leġiżlazzjoni tal-Unjoni biex titħares saħħet il-konsumaturi. Għaldaqstant, l-Anness I ta’ dik id-Deċiżjoni jistabbilixxi lista ta’ pajjiżi terzi li minnhom l-importazzjonijiet ta’ molluski bivalvi, ekinodermi, tunikati u gastropodi tal-ibħra fi kwalunkwe forma u intiżi għall-konsum mill-bniedem huma permessi, filwaqt li l-Anness II tagħha jistabbilixxi lista ta’ pajjiżi terzi u territorji li minnhom l-importazzjonijiet ta’ prodotti tas-sajd intiżi għall-konsum mill-bniedem huma permessi.

                  (4)

                  Ir-Regolament (KE) Nru 2076/2005 tal-5 ta’ Diċembru 2005 li jistipula arranġamenti tranżizzjonali għall-implimentazzjoni tar-Regolamenti (KE) Nru 853/2004, (KE) Nru 854/2004 u (KE) Nru 882/2004 tal-Parlament Ewropew u tal-Kunsill (4) jistabbilixxi miżuri tranżizzjonali għall-perjodu li jiskadi fil-31 ta’ Diċembru 2009. Dawn il-miżuri jinkludu deroga mill-Artikolu 11(1) tar-Regolament (KE) Nru 854/2004 fejn jingħad li l-Istati Membri jistgħu jawtorizzaw l-importazzjoni ta’ molluski bivalvi u ta’ prodotti tas-sajd mill-pajjiżi elenkati, rispettivament, fl-Annessi I u II tar-Regolament kemm-il darba, fost l-oħrajn, l-awtorità kompetenti tal-pajjiż jew territorju terz tkun ipprovdiet lill-Istat Membru kkonċernat bil-garanziji li l-prodotti inkwistjoni jkunu nkisbu skont kundizzjonijiet tal-anqas ekwivalenti għal dawk li jirregolaw il-produzzjoni u t-tqegħid fis-suq ta’ prodotti tal-Unjoni.

                  (5)

                  Il-Kanada fil-preżent hija inkluża fil-lista fl-Anness I tar-Regolament (KE) Nru 2076/2005. Il-verifiki min-naħa tal-Unjoni fil-Kanada biex jevalwaw is-sistema ta’ verifika attwali li tirregola l-produzzjoni ta’ molluski bivalvi intiża għall-esportazzjoni lejn l-Unjoni Ewropea, li l-aħħar waħda saret fl-2009, flimkien mar-rakkomandazzjoni tal-Kumitat ta’ Ġestjoni Konġunt stabbilit mill-Ftehim bejn il-Komunità Ewropea u l-Gvern tal-Kanada dwar miżuri sanitarji biex titħares is-saħħa pubblika u dik tal-annimali fir-rigward ta’ kummerċ ta’ annimali ħajjin u prodotti tal-annimali (5) tas-17 ta’ Diċembru 1998, li jikkonċerna l-ekwivalenza reċiproka bejn l-istandards Kanadiżi u dawk tal-Unjoni għall-molluski bivalvi ħajjin, jindikaw li l-kundizzjonijiet applikabbli fil-Kanada għall-molluski bivalvi, ekinodermi, tunikati u gastropodi tal-ibħra ddestinati għall-Unjoni Ewropea huma ekwivalenti għal dawk pprovduti fil-leġiżlazzjoni tal-Unjoni rilevanti.

                  (6)

                  Il-Groenlandja fil-preżent hija inkluża fil-lista fl-Anness I tar-Regolament (KE) Nru 2076/2005. Il-verifiki min-naħa tal-Unjoni fil-Groenlandja biex jevalwaw is-sistema ta’ verifika attwali li tirregola l-produzzjoni ta’ molluski bivalvi intiża għall-esportazzjoni lejn l-Unjoni Ewropea, li l-aħħar waħda saret fl-2009, flimkien ma’ garanziji pprovduti mill-awtorità kompetenti fil-Groenlandja, jindikaw li l-kundizzjonijiet applikabbli f’dak il-pajjiż terz għall-molluski bivalvi, ekinodermi, tunikati u gastropodi tal-ibħra ddestinati għall-Unjoni Ewropea huma ekwivalenti għal dawk pprovduti fil-leġiżlazzjoni tal-Unjoni rilevanti. Għaldaqstant, il-Groenlandja għandha tiġi inkluża fil-lista fl-Anness I tad-Deċiżjoni 2006/766/KE.

                  (7)

                  Il-verifiki min-naħa tal-Unjoni fl-Istati Uniti biex jevalwaw is-sistema ta’ verifika attwali li tirregola l-produzzjoni ta’ molluski bivalvi intiża għall-esportazzjoni lejn l-Unjoni Ewropea, li l-aħħar waħda minnhom saret fl-2009, indikaw differenzi bejn l-istandards Amerikani u dawk tal-Unjoni għall-molluski bivalvi ħajjin imma ma identifikawx riskji serji għas-saħħa tal-bniedem ħlief għaż-żona tal-kultivazzjoni fil-Golf tal-Messiku. L-Istati Uniti u l-Unjoni Ewropea qablu li jeżaminaw l-ekwivalenza reċiproka bejn l-istandards tal-Istati Uniti u dawk tal-Unjoni għall-molluski bivalvi ħajjin. Għaldaqstant huwa f’loku li jiġu awtorizzati, fuq bażi temporanja, l-importazzjonijiet lejn l-Unjoni Ewropea ta’ molluski bivalvi, ekinodermi, tunikati u gastropodi tal-ibħra mill-Istati Uniti, esklużi l-molluski bivalvi kkultivati fil-Golf tal-Messiku. Din l-awtorizzazzjoni temporanja għandha tiġi riveduta sitt xhur wara d-dħul tagħha fis-seħħ b’mod li jitiqesu r-riżultati tal-eżami tal-ekwivalenza bejn l-istandards tal-Istati Uniti u dawk tal-Unjoni għall-molluski bivalvi ħajjin.

                  (8)

                  L-Angola, l-Ażerbajġan, il-Benin, il-Kongo, l-Eritrea, l-Iżrael, il-Mjanmar, il-Gżejjer Solomon, Sant’Elena u t-Togo fil-preżent huma inklużi fil-lista tal-Anness II tar-Regolament (KE) Nru 2076/2005. Il-verifiki min-naħa tal-Unjoni biex jevalwaw is-sistema ta’ verifika attwali li tirregola l-produzzjoni ta’ prodotti tas-sajd intiżi għall-esportazzjoni lejn l-Unjoni Ewropea, li l-aħħar waħda fl-Angola saret fl-2007, fl-Ażerbajġan fl-2007, fil-Benin fl-2009, fil-Kongo fl-2009, fl-Eritrea fl-2008, fl-Iżrael fl-2009, fil-Mjanmar fl-2009, fil-Gżejjer Solomon fl-2007, f’Sant’Elena fl-2003, u fit-Togo fl-2009, flimkien ma’ garanziji pprovduti mill-awtoritajiet kompetenti tal-Angola, l-Ażerbajġan (għall-kavjar biss), il-Benin, il-Kongo (għall-prodotti tas-sajd maqbuda, imnaddfa (fejn hu l-każ), iffriżati u ppakkjati fl-imballaġġ finali tagħhom fuq il-baħar biss), l-Eritrea, l-Iżrael, il-Mjanmar (għall-prodotti tas-sajd maqbuda fil-beraħ biss), il-Gżejjer Solomon, Sant’Elena u t-Togo (għall-awwisti ħajjin biss), jindikaw li l-kundizzjonijiet applikabbli f’dawk il-pajjiżi terzi għall-prodotti tas-sajd iddestinati lejn l-Unjoni Ewropea huma ekwivalenti għal dawk ipprovduti fil-leġiżlazzjoni tal-Unjoni rilevanti. Għaldaqstant, dawk il-pajjiżi terzi għandhom jiġu inklużi fil-lista fl-Anness II tad-Deċiżjoni 2006/766/KE.

                  (9)

                  Barra minn hekk, sabiex jitqiesu d-differenzi fil-garanziji pprovduti minn dawn il-pajjiżi terzi, jeħtieġ li jiġu previsti ċerti restrizzjonijiet fil-listi fl-Anness I u II tad-Deċiżjoni 2006/766/KE.

                  (10)

                  Sant’Elena, Tristan da Cunha u Ascension jikkostitwixxu Territorju Barrani uniku. Madankollu, minħabba li dawn il-gżejjer huma ‘l bogħod minn xulxin u, fil-prattika, huma ggvernati b’mod separat, dawn għażlu li jwaqqfu awtoritajiet kompetenti separati li jkunu responsabbli mis-sikurezza tal-prodotti tas-sajd. Għaldaqstant, l-inklużjoni ta’ Sant’Elena bħala pajjiż terz li minnu huma awtorizzati l-importazzjonijiet tal-prodotti tas-sajd ma għandhiex tkopri l-gżejjer ta’ Tristan da Cunha u Ascension.

                  (11)

                  Għall-fini ta’ kjarifikazzjoni tal-leġiżlazzjoni tal-Unjoni, għandhom jiġu emendati t-titli tal-Annessi I u II tad-Deċiżjoni 2006/766/KE. It-titlu tal-Anness I għandu jagħmilha ċara li l-importazzjonijiet ta’ molluski bivalvi, ekinodermi, tunikati, gastropodi tal-ibħra u prodotti tas-sajd, kemm jekk ħajjin, iffriżati jew ipproċessati, huma awtorizzati biss mill-pajjiżi terzi inklużi f’dan l-Anness. It-titlu tal-Anness II għandu jagħmilha ċara li dan l-Anness ikopri l-importazzjoni ta’ prodotti tas-sajd kif iddefinit fil-punt 3.1 tal-Anness I tar-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixi ċerti regoli speċifiċi ta’ iġjene għall-ikel li joriġina mill-annimali (6), ħlief għal dawk koperti mill-Anness I ta’ din id-Deċiżjoni. Din id-distinzjoni hija neċessarja minħabba li r-rekwiżiti tal-Unjoni applikabbli għal dawn iż-żewġ gruppi ta’ prodotti huma differenti.

                  (12)

                  Id-Deċiżjoni 2006/766/KE għandha għalhekk tiġi emendata skont dan.

                  (13)

                  Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

            ADOTTAT DIN ID-DEĊIŻJONI:
      Artikolu 1
      Id-Deċiżjoni 2006/766/KE hija emendata kif ġej:

                  (1)

                  L-Anness I huwa emendat kif ġej:

                              (a)

                              it-titolu tal-Anness I huwa sostitwit b’dan li ġej:

                                 “ANNESS I

                                    Lista ta’ pajjiżi terzi li minnhom l-importazzjonijiet ta’ molluski bivalvi, ekinodermi, tunikati u gastropodi tal-ibħra ħajjin, iffriżati jew ipproċessati għall-konsum mill-bniedem huma permessi
                                     (*)

                                 (*)  Inklużi dawk koperti mid-definizzjoni ta’ prodotti tas-sajd fil-punt 3.1, l-Anness I tar-Regolament (KE) Nru 853/2004 tal-Parlament Ewropew u tal-Kunsill (ĠU L 139, 30.4.2004, p. 55).”"

                              (b)

                              l-entrata għall-Kanada li ġejja tiddaħħal wara l-entrata għall-Awstralja:

                                          “CA

                                          IL-KANADA”

                              (c)

                              l-entrata għall-Groenlandja li ġejja tiddaħħal wara l-entrata għaċ-Ċile:

                                          “GL

                                          IL-GROENLANDJA”

                              (d)

                              l-entrata għall-Istati Uniti li ġejja tiddaħħal wara l-entrata għat-Turkija:

                                          “US

                                          L-ISTATI UNITI TAL-AMERIKA

                                          Sal-1 ta’ Lulju 2010 biss
                                          u
                                          esklużi l-importazzjonijiet ta’ molluski bivalvi kkultivati fl-Istati ta’ Florida, Texas, Mississippi, Alabama u Louisiana.”

                  (2)

                  L-Anness II tad-Deċiżjoni 2006/766/KE huwa sostitwit bit-test fl-Anness ta’ din id-Deċiżjoni.

            Artikolu 2
      Din id-Deċiżjoni għandha tgħodd mill-1 ta’ Jannar 2010.
      Artikolu 3
      Din id-Deċiżjoni hija indirizzata lill-Istati Membri.

         Magħmul fi Brussell, l-14 ta’ Diċembru 2009.

               Għall-Kummissjoni

            Androulla VASSILIOU

               Membru tal-Kummissjoni

         (1)  ĠU L 139, 30.4.2004, p. 206.

         (2)  ĠU L 165, 30.4.2004, p. 1.

         (3)  ĠU L 320, 18.11.2006, p. 53.

         (4)  ĠU L 338, 22.12.2005, p. 83.

         (5)  ĠU L 71, 18.3.1999, p. 3.

         (6)  ĠU L 139, 30.4.2004, p. 55. L-Anness I, “3.1. ‘Prodotti tas-sajd’ tirreferi għall-annimali kollha tal-ilma baħar u tal-ilma ħelu (ħlief għall-molluski bivalvi ħajjin, ekinodemi ħajjin, tunikati ħajjin u gastropodi tal-ibħra ħajjin, u l-mammali, ir-rettili u ż-żrinġijiet kollha) sew jekk slavaġ u sew jekk tat-trobbija u li jinkludu l-forom, il-partijiet u l-prodotti edibbli kollha ta’ dawn l-annimali.”

         ANNESS

               “ANNESS II

                  Lista ta’ pajjiżi terzi u territorji terzi li minnhom huma awtorizzati l-importazzjonijiet ta’ prodotti tas-sajd għall-konsum mill-bniedem, ħlief għal dawk koperti mill-Anness I ta’ din id-Deċiżjoni

               (Pajjiżi u territorji msemmija fl-Artikolu 11 tar-Regolament (KE) Nru 854/2004)

                           Kodiċi ISO

                           Pajjiżi

                           Restrizzjonijiet

                           AE

                           L-EMIRATI GĦARAB MAGĦQUDA

                           AG

                           ANTIGWA U BARBUDA

                           L-awwisti ħajjin biss

                           AL

                           L-ALBANIJA

                           AM

                           L-ARMENJA

                           Dawk il-gambli biss li huma ħajjin u mhux imrobbija, il-gambli pproċessati bis-sħana u mhux imrobbija u gambli ffriżati mhux imrobbija.

                           AN

                           L-ANTILLI OLANDIŻI

                           AO

                           L-ANGOLA

                           AR

                           L-ARĠENTINA

                           AU

                           L-AWSTRALJA

                           AZ

                           L-AŻERBAJĠAN

                           Il-kavjar biss

                           BA

                           IL-BOŻNJA u ĦERZEGOVINA

                           BD

                           IL-BANGLADEXX

                           BJ

                           IL-BENIN

                           BR

                           IL-BRAŻIL

                           BS

                           IL-BAĦAMAS

                           BY

                           IL-BELARUS

                           BZ

                           IL-BELIŻ

                           CA

                           IL-KANADA

                           CG

                           IL-KONGO

                           Il-prodotti tas-sajd maqbuda, imnaddfa (fejn hu l-każ), iffriżati u ppakkjati fl-imballaġġ finali tagħhom fuq il-baħar biss

                           CH

                           L-IŻVIZZERA

                           CI

                           IL-KOSTA TAL-AVORJU

                           CL

                           IĊ-ĊILE

                           CN

                           IĊ-ĊINA

                           CO

                           IL-KOLUMBJA

                           CR

                           KOSTA RIKA

                           CU

                           KUBA

                           CV

                           IL-KAP VERDE

                           DZ

                           L-ALĠERIJA

                           EC

                           L-EKWADOR

                           EG

                           L-EĠITTU

                           ER

                           L-ERITREA

                           FK

                           IL-GŻEJJER FALKLAND

                           GA

                           IL-GABON

                           GD

                           GRENADA

                           GH

                           IL-GANA

                           GL

                           IL-GROENLANDJA

                           GM

                           IL-GAMBJA

                           GN

                           IL-GINEA

                           Dak il-ħut biss li ma jkun għadda minn l-ebda tħejjija jew ipproċessar, għajr għat-tneħħija tar-ras, it-tindif, it-tkessiħ u l-iffriżar. Il-frekwenza mnaqqsa ta’ verifiki fiżiċi, prevista fid-Deċiżjoni tal-Kummissjoni 94/360/KE (ĠU L 158, 25.6.1994, p. 41), ma għandhiex tiġi applikata.

                           GT

                           IL-GWATEMALA

                           GY

                           IL-GUJANA

                           HK

                           ĦONG KONG

                           HN

                           IL-ĦONDURAS

                           HR

                           IL-KROAZJA

                           ID

                           L-INDONEŻJA

                           IL

                           L-IŻRAEL

                           IN

                           L-INDJA

                           IR

                           L-IRAN

                           JM

                           IL-ĠAMAJKA

                           JP

                           IL-ĠAPPUN

                           KE

                           IL-KENJA

                           KR

                           IL-KOREA T’ISFEL

                           KZ

                           IL-KAŻAKISTAN

                           LK

                           IS-SRI LANKA

                           MA

                           IL-MAROKK

                           ME

                           IL-MONTENEGRO

                           MG

                           IL-MADAGASKAR

                           MM

                           IL-MJANMAR

                           Il-prodotti tas-sajd maqbuda fil-beraħ u ffriżati biss (il-ħut, gambli u gambli kbar tal-ilma ħelu jew tal-ilma baħar)

                           MR

                           IL-MAWRITANJA

                           MU

                           IL-MAWRIZJU

                           MV

                           IL-MALDIVI

                           MX

                           IL-MESSIKU

                           MY

                           IL-MALAŻJA

                           MZ

                           IL-MOŻAMBIK

                           NA

                           IN-NAMIBJA

                           NC

                           IL-KALEDONJA ĠDIDA

                           NG

                           IN-NIĠERJA

                           NI

                           IN-NIKARAGWA

                           NZ

                           NEW ZEALAND

                           OM

                           L-OMAN

                           PA

                           IL-PANAMA

                           PE

                           IL-PERÙ

                           PF

                           IL-POLINEŻJA FRANĊIŻA

                           PG

                           IL-PAPUA NEW GUINEA

                           PH

                           IL-FILIPPINI

                           PM

                           SAINT PIERRE U MIQUELON

                           PK

                           IL-PAKISTAN

                           RS

                           IS-SERBJA
                           Ma tinkludix il-Kosovo kif iddefinit mir-Riżoluzzjoni 1244 tal-Kunsill tas-Sigurtà tan-Nazzjonijiet Uniti tal-10 ta’ Ġunju 1999

                           Il-ħut frisk sħiħ biss minn qabdiet fil-beraħ mill-ilma baħar

                           RU

                           IR-RUSSJA

                           SA

                           L-ARABJA SAWDIJA

                           SB

                           IL-GŻEJJER SOLOMON

                           SC

                           IS-SEYCHELLES

                           SG

                           SINGAPOR

                           SH

                           SANT’ELENA
                           Ma tinkludix il-gżejjer ta’ Tristan da Cunha u Ascension

                           SN

                           IS-SENEGAL

                           SR

                           IS-SURINAM

                           SV

                           EL SALVADOR

                           TG

                           IT-TOGO

                           L-awwisti ħajjin biss

                           TH

                           IT-TAJLANDJA

                           TN

                           IT-TUNEŻIJA

                           TR

                           IT-TURKIJA

                           TW

                           IT-TAJWAN

                           TZ

                           IT-TANŻANIJA

                           UA

                           L-UKRAINA

                           UG

                           L-UGANDA

                           US

                           L-ISTATI UNITI

                           UY

                           L-URUGWAJ

                           VE

                           IL-VENEŻWELA

                           VN

                           IL-VJETNAM

                           YE

                           IL-JEMEN

                           YT

                           MAJOTT

                           ZA

                           L-AFRIKA T’ISFEL

                           ZW

                           IŻ-ŻIMBABWE”


title: Deċiżjoni tal-Kunsill (UE) 2017/743 tal-25 ta' April 2017 li taħtar membru, propost mir-Repubblika tal-Awstrija, fil-Kumitat tar-Reġjuni

text:
               28.4.2017

               MT

               Il-Ġurnal Uffiċjali tal-Unjoni Ewropea

               L 111/10

         DEĊIŻJONI TAL-KUNSILL (UE) 2017/743
   tal-25 ta' April 2017
   li taħtar membru, propost mir-Repubblika tal-Awstrija, fil-Kumitat tar-Reġjuni
   IL-KUNSILL TA' L-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Awstrijak,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sur Erwin PRÖLL, sar vakanti s-siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Hija b'dan maħtura membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Mag. Johanna MIKL-LEITNER, Mitglied der niederösterreichischen Landesregierung.

         Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, il-25 ta' April 2017.

            Għall-Kunsill

            Il-President

         I. BORG

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: Deċiżjoni tal-Kumitat Politiku u ta' Sigurtà (PESK) 2017/1176 tas-26 ta' Ġunju 2017 dwar il-ħatra tal-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) (EUTM Mali/1/2017)

text:
               1.7.2017

               MT

               Il-Ġurnal Uffiċjali tal-Unjoni Ewropea

               L 170/94

         DEĊIŻJONI TAL-KUMITAT POLITIKU U TA' SIGURTÀ (PESK) 2017/1176
   tas-26 ta' Ġunju 2017
   dwar il-ħatra tal-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) (EUTM Mali/1/2017)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill 2013/34/PESK tal-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) (1), u b'mod partikolari l-Artikolu 5 tagħha,
   Billi:

               (1)

               Taħt l-Artikolu 5(1) tad-Deċiżjoni 2013/34/PESK, il-Kunsill awtorizza lill-Kumitat Politiku u ta' Sigurtà (KPS), f'konformità mal-Artikolu 38 tat-Trattat dwar l-Unjoni Ewropea, biex jieħu d-deċiżjonijiet rilevanti dwar il-kontroll politiku u d-direzzjoni strateġika tal-EUTM Mali, inklużi d-deċiżjonijiet dwar il-ħatra ta' Kmandanti sussegwenti tal-Missjoni tal-UE.

               (2)

               Fis-7 ta' Diċembru 2016, il-KPS adotta d-Deċiżjoni (PESK) 2016/2352 (2) biex ħatar lill-Brigadier Ġeneral Peter DEVOGELAERE bħala l-Kmandant tal-Missjoni tal-UE għall-EUTM Mali.

               (3)

               Id-Deċiżjoni tal-Kunsill (UE) 2017/971 (3) emendat il-linja ta' kmand tal-EUTM Mali. Konsegwentement, id-Deċiżjoni (PESK) 2016/2352 tħassret u l-Brigadier Ġeneral Peter DEVOGELAERE nħatar bħala l-Kmandant tal-Forza tal-Missjoni tal-UE għall-EUTM Mali.

               (4)

               Fl-10 ta' April 2017, il-Belġju ppropona l-ħatra tal-Brigadier Ġeneral Bart LAURENT biex jissuċċedi lill-Brigadier Ġeneral Peter DEVOGELAERE bħala l-Kmandant tal-Forza tal-Missjoni tal-UE għall-EUTM Mali.

               (5)

               Fid-29 ta' Mejju 2017, il-Kumitat Militari tal-UE rrakkomanda li l-KPS jaħtar lill-Brigadier Ġeneral Bart LAURENT biex jissuċċedi lill-Brigadier Ġeneral Peter DEVOGELAERE bħala l-Kmandant tal-Forza tal-Missjoni tal-UE għall-EUTM Mali mit-12 ta' Lulju 2017.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża. Konsegwentement, id-Danimarka mhijiex qed tieħu sehem fl-adozzjoni ta' din id-Deċiżjoni u la hija marbuta biha u lanqas ma hija soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Brigadier Ġeneral Bart LAURENT huwa b'dan maħtur bħala l-Kmandant tal-Forza tal-missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) mit-12 ta' Lulju 2017.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-26 ta' Ġunju 2017.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 14, 18.1.2013, p. 19.

      (2)  Id-Deċiżjoni tal-Kumitat Politiku u ta' Sigurtà (PESK) 2016/2352 tas-7 ta' Diċembru 2016 dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) u li tħassar id-Deċiżjoni (PESK) 2016/939 (EUTM Mali/2/2016) (ĠU L 348, 21.12.2016, p. 25).

      (3)  Id-Deċiżjoni tal-Kunsill (UE) 2017/971 tat-8 ta' Ġunju 2017 li tiddetermina l-arranġamenti għall-ippjanar u t-tmexxija tal-missjonijiet militari mhux eżekuttivi tal-UE fil-qafas tal-PSDK u li temenda d-Deċiżjonijiet 2010/96/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi tas-Sigurtà tas-Somalja, 2013/34/PESK dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati tal-Mali (EUTM Mali) u (PESK) 2016/610 dwar Missjoni ta' taħriġ militari tal-PSDK tal-Unjoni Ewropea fir-Repubblika Ċentru-Afrikana (EUTM RCA) (ĠU L 146, 9.6.2017, p. 133).


title: Deċiżjoni tal-Kunsill (PESK) 2016/564 tal-11 ta' April 2016 li temenda d-Deċiżjoni 2013/798/PESK dwar miżuri restrittivi kontra r-Repubblika Ċentru-Afrikana

text:
               12.4.2016

               MT

               Il-Ġurnal Uffiċjali tal-Unjoni Ewropea

               L 96/38

         DEĊIŻJONI TAL-KUNSILL (PESK) 2016/564
   tal-11 ta' April 2016
   li temenda d-Deċiżjoni 2013/798/PESK dwar miżuri restrittivi kontra r-Repubblika Ċentru-Afrikana
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-23 ta' Diċembru 2013, il-Kunsill adotta d-Deċiżjoni 2013/798/PESK (1) wara l-adozzjoni tar-Riżoluzzjoni tal-Kunsill tas-Sigurtà tan-Nazzjonijiet Uniti 2127 (2013).

               (2)

               Fis-27 ta' Jannar 2016, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2262 (2016) li testendi l-embargo fuq l-armi, il-projbizzjoni fuq vjaġġar u l-iffriżar tal-assi kontra r-Repubblika Ċentru-Afrikana sal-31 ta' Jannar 2017 u tipprevedi ċerti emendi għall-eżenzjonijiet għall-embargo fuq l-armi kif ukoll għall-kriterji ta' deżinjazzjoni.

               (3)

               Hija meħtieġa aktar azzjoni mill-Unjoni sabiex dawn il-miżuri jiġu implimentati.

               (4)

               Id-Deċiżjoni 2013/798/PESK għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2013/798/PESK hija emendata kif ġej:

               (1)

               L-Artikolu 2 huwa emendat kif ġej:

                           (a)

                           Il-paragrafu 1(c) huwa sostitwit b'dan li ġej:

                                       “(c)

                                       il-bejgħ, il-provvista, it-trasferiment jew l-esportazzjoni ta' armi żgħar u tagħmir ieħor relatat intenzjonati biss biex jintużaw f'pattulji internazzjonali li jipprovdu sigurtà fiż-Żona Protetta Nazzjonali bi tliet partijiet tax-Xmara Sangha għad-difiża kontra serq, kuntrabandu tal-ivorju u l-armi, u attivitajiet oħra li jmorru kontra l-liġijiet nazzjonali tar-RĊA jew l-obbligi legali internazzjonali tar-RĊA, kif notifikat lill-Kumitat minn qabel;”

                           (b)

                           Il-paragrafu 1(d) huwa miżjud kif ġej:

                                       “(d)

                                       il-bejgħ, il-provvista, it-trasferiment jew l-esportazzjoni ta' tagħmir mhux letali u l-għoti ta' assistenza, inkluż taħriġ operazzjonali u dak mhux operazzjonali, lill-forzi tas-sigurtà tar-RĊA, intenzjonati biss għall-appoġġ jew l-użu fil-proċess tar-RĊA għar-Riforma tas-Settur tas-Sigurtà (RSS), f'koordinazzjoni ma' MINUSCA, kif notifikat lill-Kumitat minn qabel.”

                           (c)

                           Il-paragrafu 2(a) huwa sostitwit b'dan li ġej:

                                       “(a)

                                       il-bejgħ, il-provvista, it-trasferiment jew l-esportazzjoni ta' tagħmir militari mhux letali intenzjonat biss għal użu umanitarju jew protettiv, u assistenza teknika jew taħriġ relatati;”

               (2)

               Fl-Artikolu 2a, il-paragrafu 1 huwa sostitwit b'dan li ġej:
               “1.   L-Istati Membri għandhom jieħdu l-miżuri meħtieġa sabiex jimpedixxu d-dħul fi, jew it-transitu minn, it-territorji tagħhom tal-persuni deżinjati mill-Kumitat stabbilit skont il-paragrafu 57 tal-UNSCR 2127 (2013) (‘il-Kumitat’) bħala:

                           (a)

                           persuni li jingaġġaw fi jew li jagħtu appoġġ għal atti li jheddu l-paċi, l-istabbiltà jew is-sigurtà tar-RĊA, inklużi atti li jheddu jew jimpedixxu l-proċess ta' tranżizzjoni politika, jew il-proċess ta' stabbilizzazzjoni u rikonċiljazzjoni jew li jinstigaw il-vjolenza;

                           (b)

                           li bl-aġir tagħhom jiksru l-embargo fuq l-armi stabbilit fil-paragrafu 54 tal-UNSCR 2127 (2013) u l-Artikolu 1 ta' din id-Deċiżjoni, jew li direttament jew indirettamentbiegħu, ipprovdew jew ittrasferixxew lil gruppi armati jew netwerks kriminali fir-RĊA, jew li rċevew armi jew kwalunkwe materjal relatat, jew kwalunkwe parir tekniku, taħriġ jew assistenza, inkluż finanzjament u assistenza finanzjarja, relatati ma' attivitajiet vjolenti ta' gruppi armati jew netwerks kriminali fir-RĊA;

                           (c)

                           involuti fl-ippjanar, id-direzzjoni, jew it-twettiq ta' atti li jiksru l-liġi internazzjonali tad-drittijiet umani jew il-liġi umanitarja internazzjonali, kif applikabbli, jew li jikkostitwixxu abbużi jew ksur tad-drittijiet umani, fir-RĊA, inklużi atti li jinvolvu vjolenza sesswali, attakki fuq il-popolazzjoni ċivili, attakki ta' natura etnika jew reliġjuża, attakki fuq skejjel u sptarijiet, u l-ħtif u ċ-ċaqliq sfurzat;

                           (d)

                           li jirreklutaw jew jużaw tfal f'kunflitti armati fir-RĊA, bi ksur tal-liġi internazzjonali applikabbli;

                           (e)

                           li jipprovdu appoġġ lil gruppi armati jew lil netwerks kriminali permezz tal-isfruttar jew il-kummerċ illeċitu tar-riżorsi naturali, inklużi d-djamanti, id-deheb, l-annimali selvaġġi kif ukoll il-prodotti mill-annimali selvaġġi fi jew mir-RĊA;

                           (f)

                           li jostakolaw l-għoti ta' assistenza umanitarja fir-RĊA, jew l-aċċess għal, jew id-distribuzzjoni ta' assistenza umanitarja fir-RĊA;

                           (g)

                           li huma involuti fl-ippjanar, id-direzzjoni, l-isponsorjar, jew it-twettiq ta' attakki kontra l-missjonijiet tan-NU jew tal-preżenzi tas-sigurtà internazzjonali, inkluż il-Minusca, il-missjonijiet tal-Unjoni u l-operazzjonijiet Franċiżi li jappoġġawhom;

                           (h)

                           li jkunu mexxejja ta' entità deżinjata mill-Kumitat, jew li jkunu pprovdew appoġġ għal, jew li jkunu aġixxew għal jew f'isem jew taħt id-direzzjoni ta' persuna jew entità deżinjata mill-Kumitat, jew li tkun il-entità proprjetà ta' jew ikkontrollata minn persuna jew entità deżinjata mill-Kumitat;

                     kif elenkati fl-Anness għal din id-Deċiżjoni.”

               (3)

               Fl-Artikolu 2b, il-paragrafu 1 huwa sostitwit b'dan li ġej:
               “1.   Il-fondi u r-riżorsi ekonomiċi kollha li huma l-proprjetà ta' jew kontrollati direttament jew indirettament minn persuni jew entitajiet deżinjati mill-Kumitat bħala:

                           (a)

                           li jingaġġaw fi jew li jagħtu appoġġ għal atti li jheddu l-paċi, l-istabbiltà jew is-sigurtà tar-RĊA, inklużi atti li jheddu jew jimpedixxu l-proċess ta' transizzjoni politika, jew il-proċess ta' stabbilizzazzjoni u rikonċiljazzjoni jew li jinstigaw il-vjolenza;

                           (b)

                           li bl-aġir tagħhom jiksru l-embargo fuq l-armi stabbilit fil-paragrafu 54 tal-UNSCR 2127 (2013) u l-Artikolu 1 ta' din id-Deċiżjoni, jew li direttament jew indirettament biegħu, ipprovdew jew ittrasferixxew lil gruppi armati jew netwerks kriminali fir-RĊA, jew li rċevew armi jew kwalunkwe materjal relatat, jew kwalunkwe parir tekniku, taħriġ jew assistenza, inkluż finanzjament u assistenza finanzjarja, relatati ma' attivitajiet vjolenti ta' gruppi armati jew netwerks kriminali fir-RĊA;

                           (c)

                           involuti fl-ippjanar, id-direzzjoni jew it-twettiq ta' atti li jiksru l-liġi internazzjonali tad-drittijiet umani jew il-liġi umanitarja internazzjonali, kif applikabbli, jew li jikkostitwixxu abbużi jew ksur tad-drittijiet umani, fir-RĊA, inklużi atti li jinvolvu vjolenza sesswali, attakki fuq il-popolazzjoni ċivili, attakki ta' natura etnika jew reliġjuża, attakki fuq skejjel u sptarijiet, u l-ħtif u ċ-ċaqliq sfurzat;

                           (d)

                           li jirreklutaw jew jużaw tfal f'konflitti armati fir-RĊA, bi ksur tal-liġi internazzjonali applikabbli;

                           (e)

                           li jipprovdu appoġġ lil gruppi armati jew lil netwerks kriminali permezz tal-isfruttar jew il-kummerċ illeċitu tar-riżorsi naturali, inklużi d-djamanti, id-deheb, l-annimali selvaġġi u l-prodotti mill-annimali selvaġġi fi jew mir-RĊA;

                           (f)

                           li jostakolaw l-għoti ta' assistenza umanitarja lir-RĊA, jew l-aċċess għal, jew id-distribuzzjoni ta' assistenza umanitarja fir-RĊA;

                           (g)

                           li huma involuti fl-ippjanar, id-direzzjoni, l-isponsorjar, jew it-twettiq ta' attakki kontra l-missjonijiet tan-NU jew tal-preżenzi tas-sigurtà internazzjonali, inkluż il-Minusca, il-missjonijiet tal-Unjoni u l-operazzjonijiet Franċiżi li jappoġġawhom;

                           (h)

                           li huma mexxejja ta' entità deżinjata mill-Kumitat, jew ipprovdew appoġġ għal, jew aġixxew għal jew f'isem jew taħt id-direzzjoni ta', persuna jew entità deżinjata mill-Kumitat, jew entità li tkun il-proprjetà ta' jew ikkontrollata minn persuna jew entità deżinjata mill-Kumitat;

                     għandhom ikunu ffriżati.
               Il-persuni u l-entitajiet imsemmija f'dan il-paragrafu huma elenkati fl-Anness għal din id-Deċiżjoni.”

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, l-11 ta' April 2016.

            Għall-Kunsill

            Il-President

         M.H.P. VAN DAM

      (1)  Deċiżjoni tal-Kunsill 2013/798/PESK tat-23 ta' Diċembru 2013 dwar miżuri restrittivi kontra r-Repubblika Ċentru-Afrikana (ĠU L 352, 24.12.2013, p. 51).


title: 2008/190/KE: Deċiżjoni tal-Kunsill tat- 18 ta’ Frar 2008 dwar il-konklużjoni tal-Ftehim bejn il-Komunità Ewropea u r-Repubblika tal-Moldova dwar ċerti aspetti tas-servizzi ta’ l-ajru

text:
               5.3.2008

               MT

               Il-Ġurnal Uffiċjali ta’ l-Unjoni Ewropea

               L 60/24

         DEĊIŻJONI TAL-KUNSILL
   tat-18 ta’ Frar 2008
   dwar il-konklużjoni tal-Ftehim bejn il-Komunità Ewropea u r-Repubblika tal-Moldova dwar ċerti aspetti tas-servizzi ta’ l-ajru
   (2008/190/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80(2) flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,
   Wara li kkunsidra l-proposta tal-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Bid-Deċiżjoni tal-5 ta’ Ġunju 2003 il-Kunsill awtorizza lill-Kummissjoni tiftaħ in-negozjati ma’ pajjiżi terzi dwar il-bdil ta’ ċerti dispożizzjonijiet fi ftehim bilaterali eżistenti bi ftehim Komunitarju.

               (2)

               Il-Kummissjoni nnegozjat f’isem il-Komunità Ftehim mar-Repubblika tal-Moldova dwar ċerti aspetti tas-servizzi ta’ l-ajru skond il-mekkaniżmi u d-Direttivi fl-Anness għad-Deċiżjoni tal-5 ta’ Ġunju 2003.

               (3)

               Il-Ftehim ġie ffirmat f’isem il-Komunità suġġett għal konklużjoni possibbli tiegħu f’data aktar tard skond id-Deċiżjoni tal-Kunsill 2006/345/KE (2).

               (4)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u r-Repubblika tal-Moldova dwar ċerti aspetti tas-servizz ta’ l-ajru huwa b’dan approvat f’isem il-Komunità.
   Artikolu 2
   Il-President tal-Kunsill huwa b’dan awtorizzat jinnomina l-persuna jew persuni bis-setgħa li tagħmel jew jagħmlu n-notifika prevista fl-Artikolu 8(1) tal-Ftehim.

      Magħmul fi Brussell, 18 ta’ Frar 2008.

            Għall-Kunsill

            Il-President

         D. RUPEL

      (1)  Opinjoni tas-16 ta’ Mejju 2006.

      (2)  ĠU L 126, 13.5.2006, p. 23.


title: Deċiżjoni tal-Kunsill (UE) 2017/235 tas-7 ta' Frar 2017 dwar il-konklużjoni, f'isem l-Unjoni, tal-Ftehim bejn l-Unjoni Ewropea u l-Gżejjer Solomon dwar l-eżenzjoni mill-viża għal soġġorn qasir

text:
               11.2.2017

               MT

               Il-Ġurnal Uffiċjali tal-Unjoni Ewropea

               L 36/7

         DEĊIŻJONI TAL-KUNSILL (UE) 2017/235
   tas-7 ta' Frar 2017
   dwar il-konklużjoni, f'isem l-Unjoni, tal-Ftehim bejn l-Unjoni Ewropea u l-Gżejjer Solomon dwar l-eżenzjoni mill-viża għal soġġorn qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-punt (a)(v) tat-tieni subparagrafu tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-approvazzjoni tal-Parlament Ewropew (1),
   Billi:

               (1)

               Il-Kummissjoni nnegozjat f'isem l-Unjoni ftehim mal-Gżejjer Solomon dwar l-eżenzjoni mill-viża għal soġġorn qasir (il-“Ftehim”).

               (2)

               B'konformità mad-Deċiżjoni tal-Kunsill (UE) 2016/1888 (2), il-Ftehim ġie ffirmat u jiġi applikat fuq bażi proviżorja mit-8 ta' Ottubru 2016.

               (3)

               Il-Ftehim jistabbilixxi Kumitat Konġunt ta' esperti għall-ġestjoni tal-Ftehim. F'dak il-Kumitat Konġunt, l-Unjoni għandha tkun irrappreżentata mill-Kummissjoni, li għandha tkun assistita mir-rappreżentanti tal-Istati Membri.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, f'konformità mad-Deċiżjoni tal-Kunsill 2000/365/KE (3); għalhekk ir-Renju Unit mhux qed jieħu sehem fl-adozzjoni ta' din id-Deċiżjoni u mhux marbut biha jew soġġett għall-applikazzjoni tagħha.

               (5)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, f'konformità mad-Deċiżjoni tal-Kunsill 2002/192/KE (4); għalhekk l-Irlanda mhix qed tieħu sehem fl-adozzjoni ta' din id-Deċiżjoni u mhix marbuta biha jew soġġetta għall-applikazzjoni tagħha.

               (6)

               Dan il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Gżejjer Solomon dwar l-eżenzjoni mill-viża għal soġġorn qasir huwa b'dan approvat f'isem l-Unjoni.
   Artikolu 2
   Il-President tal-Kunsill għandu, f'isem l-Unjoni, jagħti n-notifika prevista mill-Artikolu 8(1) tal-Ftehim (5).
   Artikolu 3
   Il-Kummissjoni, assistita mir-rappreżentanti tal-Istati Membri, għandha tirrappreżenta lill-Unjoni fil-Kumitat Konġunt ta' esperti stabbilit skont l-Artikolu 6 tal-Ftehim.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-7 ta' Frar 2017.

            Għall-Kunsill

            Il-President

         L. GRECH

      (1)  Approvazzjoni mogħtija fl-1 ta' Diċembru 2016.

      (2)  Deċiżjoni tal-Kunsill (UE) 2016/1888 tal-24 ta' Ġunju 2016 dwar l-iffirmar, f'isem l-Unjoni, u l-applikazzjoni proviżorja tal-Ftehim bejn l-Unjoni Ewropea u l-Gżejjer Solomon dwar l-eżenzjoni mill-viża għal soġġorn qasir (ĠU L 292, 27.10.2016, p. 1).

      (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill (UE) 2015/997 tas-16 ta' Ġunju 2008 dwar l-iffirmar f'isem il-Komunità Ewropea ta' Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Bożnija-Ħerzegovina, min-naħa l-oħra

text:
               30.6.2015

               MT

               Il-Ġurnal Uffiċjali tal-Unjoni Ewropea

               L 164/1

         DEĊIŻJONI TAL-KUNSILL (UE) 2015/997
   tas-16 ta' Ġunju 2008
   dwar l-iffirmar f'isem il-Komunità Ewropea ta' Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-Bożnija-Ħerzegovina, min-naħa l-oħra
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikulari l-Artikolu 310 flimkien mal-ewwel sentenza tal-ewwel subparagrafu tal-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               In-negozjati mal-Bożnija-Ħerzegovina dwar il-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, ġew mitmuma.

               (2)

               Id-dispożizzjonijiet kummerċjali li hemm fil-Ftehim huma ta' natura eċċezzjonali konnessi mal-politika implimentata fi ħdan il-qafas tal-Proċess ta' Stabbilizzazzjoni u Assoċjazzjoni u ma jikkostitwixxu, għall-Unjoni Ewropea, ebda preċedent fil-politika kummerċjali tal-Komunità fir-rigward ta' pajjiżi terzi apparti dawk tal-Balkani tal-Punent.

               (3)

               Il-Ftehim għandu jiġi ffirmat f'isem il-Komunità suġġett għal konklużjoni tiegħu f'data aktar tard,

         IDDEĊIDA KIF ĠEJ:
   Artikolu 1
   L-iffirmar tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bożnija-Ħerzegovina, min-naħa l-oħra, huwa b'dan approvat f'isem il-Komunità, suġġett għal konklużjoni tal-imsemmi Ftehim.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jaħtar persuna jew persuni li jkollhom is-setgħa li jiffirmaw il-Ftehim f'isem il-Komunità Ewropea suġġett għal konklużjoni tiegħu.

      Magħmul fil-Lussemburgu, is-16 ta' Ġunju 2008.

            Għall-Kunsill

            Il-President

         D. RUPEL


title: Id-Deċiżjoni tal-Kunsill tat-18 ta' Ġunju 1998 dwar il-konklużjoni ta' Ftehim dwar rikonoxximent reċiproku rigward assessment ta' konformità, ċertifikati u marki bejn il-Komunità Ewropea u l-Awstralja

text:
Avviż Legali Importanti

|

31998D0508

Official Journal L 229 , 17/08/1998 P. 0001 - 0002

		Id-Deċiżjoni tal-Kunsilltat-18 ta' Ġunju 1998dwar il-konklużjoni ta' Ftehim dwar rikonoxximent reċiproku rigward assessment ta' konformità, ċertifikati u marki bejn il-Komunità Ewropea u l-Awstralja(98/508/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 flimkien ma' l-Artikolu 228(2), l-ewwel sentenza, u (3), l-ewwel subparagrafu, u l-Artikolu 228(4) ta' l-istess,Wara li kkunsidra l-proposta mill-Kummissjoni,Billi l-Ftehim dwar rikonoxximent reċiproku rigward assessment ta' konformità, ċertifikati u marki bejn il-Komunità Ewropea u l-Awstralja ġie nnegozjat u inizjalat fid-19 ta' Lulju 1996 u għandu jiġi approvat;Billi ċerti responsabbilitajiet għall-implimentazzjoni ġew attribwiti lill-Kumitat Konġunt imwaqqaf mill-Ftehim, u b' mod partikolari l-poter li jemendata ċerti aspettti ta' l-Anness Settorali għall-istess;Billi għandhom jitwaqqfu proċeduri interni xierqa sabiex jassikuraw il-funzjonament tajjeb tal-Ftehim, u billi huwa meħtieġ li l-Kummissjoni tingħata l-poter li tagħmel ċerti emendi tekniċi għall-Ftehim u tieħu ċerti deċiżjonijiet sabiex jiġi implimentat,IDDEĊIDA DAN LI ĠEJ:Artikolu 1Il-Ftehim dwar rikonoxximent reċiproku rigward assessment ta' konformità, ċertifikati u marki bejn il-Komunità Ewropea u l-Awstralja, inklużi l-Anness ta' miegħu u d-Dikjarazzjonijiet Konġunti mehmuża miegħu, huma b'dan approvati f'isem il-Komunità Ewropea.It-testi tal-Ftehim, l-Annessi u d-Dikjarazzjonijiet Konġunti huma mehmuża ma' din id-Deċiżjoni.Artikolu 2Il-President tal-Kunsill huwa b'dan awtorizzat sabiex jaħtar lill-persuni mogħtija l-jedd li jiffirmaw il-Ftehim sabiex jorbtu l-Komunità u jittrasmettu, f'isem il-Komunità, in-nota li għaliha jiddisponi l-Artikolu 14 tal-Ftehim [1].Artikolu 31. Il-Kummissjoni għandha tirrappreżenta lill-Komunità fil-Kumitat Konġunt skond kif jiddisponi l-Artikolu 12 tal-Ftehim, assistit mill-kumitat speċjali nnominat mill-Kunsill. Il-Kummissjoni għandha tipproċedi, wara konsultazzjoni ma' dan il-kumitat speċjali, bil-ħatra, notifiki, bdil ta' informazzjoni u talbiet għall-verifikazzjonijiet imsemmija fl-Artikolu 8(2) u l-Artikolu 12(4)(c), (d) u (e) tal-Ftehim.2. Il-posizzjoni tal-Komunità rigward id-deċiżjonijiet li jridu jittieħdu mill-Kumitat Konġunt għandha tiġi stabbilita, rigward l-emendi għas-Sezzjonijiet I sa IV ta' l-Anness Settorali (L-Artikolu 12(4)(a) u (b) u (6) tal-Ftehim) u aċċertar ta' konformità skond l-Artikolu 8 u l-Artikolu 12(6)(d) tal-Ftehim, mill-Kummissjoni, wara konsultazzjoni mal-Kumitat speċjali imsemmi fl-1 paragrafu ta' dan l-Artiklu.3. F'kull każ ieħor, il-posizzjoni li tittieħed mill-Komunità fi ħdan il-Kunitat Konġunt għandha tiġi stabbilita mill-Kunsill li jaġixxi b'maġġoranza kkwalifikata fuq proposta mill-Kummissjoni.Artikolu 4Din id-Deċiżjoni għandha tiġi ppubblikata fil-Ġurnal Uffiċċjali tal-Komunitajiet Ewropej.Magħmula fil-Lussemburgu, fit-18 ta' Ġunju 1998.F'isem il-KunsillIl-PresidentG. Strang[1] Id-data tal-bidu fis-seħħ tal-Ftehim se tkun ippubblikata fil-Ġurnal Uffiċċjali tal-Komunitajiet Ewropej.--------------------------------------------------


title: 2009/5/KE: Deċiżjoni tal-Bank Ċentrali Ewropew tat- 18 ta’ Diċembru 2008 biex tipposponi l-bidu tas-sistema ta’ rotazzjoni fil-Kunsill Governattiv tal-Bank Ċentrali Ewropew (BĊE/2008/29)

text:
               7.1.2009

               MT

               Il-Ġurnal Uffiċjali ta’ l-Unjoni Ewropea

               L 3/4

         DEĊIŻJONI TAL-BANK ĊENTRALI EWROPEW
   tat-18 ta’ Diċembru 2008
   biex tipposponi l-bidu tas-sistema ta’ rotazzjoni fil-Kunsill Governattiv tal-Bank Ċentrali Ewropew
   (BĊE/2008/29)
   (2009/5/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew (minn issa ‘l quddiem l-“Istatut tas-SEBĊ”), u b’mod partikolari l-Artikolu 10.2,
   Billi:

               (1)

               Skond id-Deċiżjoni tal-Kunsill 2008/608/KE tat-8 ta’ Lulju 2008 skond l-Artikolu 122(2) tat-Trattat dwar l-adozzjoni tas-Slovakja tal-valuta waħda fl-1 ta’ Jannar 2009 (1), is-Slovakja tissodisfa l-kundizzjonijiet meħtieġa għall-adozzjoni tal-ewro, u d-deroga tagħha skond l-Artikolu 4 tal-Att tal-Adeżjoni (2) se tkun abrogata b’effett mill-1 ta’ Jannar 2009.

               (2)

               Mal-adozzjoni tal-ewro mis-Slovakja, in-numru ta’ membri tal-Kunsill Governattiv tal-Bank Ċentrali Ewropew (BĊE) se jeċċedi 21. L-Artikolu 10.2 tal-Istatut tas-SEBĊ jipprovdi li mid-data li fiha n-numru ta’ membri tal-Kunsill Governattiv jeċċedi 21, kull membru tal-Bord Eżekuttiv ikollu vot wieħed u n-numru ta’ gvernaturi bid-dritt tal-vot ikun 15. Jispeċifika wkoll ir-regoli dwar ir-rotazzjoni tad-drittijiet tal-vot. Skond is-sitt inċiż tal-Artikolu 10.2, il-Kunsill Governattiv, meta jaġixxi b’maġġoranza ta’ żewġ terzi tal-membri kollha tiegħu, bi u mingħajr id-dritt tal-vot, jista’ jiddeċiedi li jipposponi l-bidu tas-sistema ta’ rotazzjoni sad-data li fiha n-numru ta’ gvernaturi jeċċedi 18.

               (3)

               Ir-Recital 6 tar-Rakkomandazzjoni BĊE/2003/1 tat-3 ta’ Frar 2003 għal Deċiżjoni tal-Kunsill dwar emenda tal-Artikolu 10.2 ta’ l-Istatut tas-Sistema Ewropea ta’ Banek Ċentrali u tal-Bank Ċentrali Ewropew (3), u r-recital 6 tad-Deċiżjoni 2003/223/KE tal-Kunsill, f’laqgħa fil-kompożizzjoni tal-Kapijiet ta’ Stat jew ta’ Gvern, tal-21 ta’ Marzu 2003 dwar emenda tal-Artikolu 10.2 tal-Istatut tas- Sistema Ewropea ta’ Banek Ċentrali u tal-Bank Ċentrali Ewropew (4), jirreferu għall-possibbilta' ta’ deċiżjoni li tipposponi l-bidu tas-sistema ta’ rotazzjoni sabiex tiġi evitata s-sitwazzjoni li l-gvernaturi ġewwa grupp ikollhom frekwenza ta’ votazzjoni ta’ 100 %. Li wieħed jibda s-sistema ta’ rotazzjoni meta n-numru ta’ gvernaturi jeċċedi 15 ikun jeħtieġ l-introduzzjoni ta’ arranġamenti eċċezzjonali biex jiżguraw li l-ewwel grupp ta’ gvernaturi ma jkollhomx frekwenza ta’ votazzjoni anqas mit-tieni grupp. Għażla waħda li tiżgura li din il-kundizzjoni tiġi sodisfatta hija li jiġu allokati ħames drittijiet ta’ vot għall-ewwel grupp. Madankollu, dan jirriżulta fi frekwenza ta’ votazzjoni ta’ 100 % tal-membri tal-ewwel grupp, u jmur bil-kontra tal-intenzjoni li l-gvernaturi kollha għandhom ikunu suġġetti għas-sistema ta’ rotazzjoni. Arranġamenti alternattivi mmirati biex jevitaw frekwenza ta’ votazzjoni ta’ 100 % tal-ewwel grupp iżidu kumplessita' sinifikanti għas-sistema ta’ rotazzjoni.

               (4)

               Wara deliberazzjoni fil-fond, il-Kunsill Governattiv ikkonkluda li l-benefiċċji tal-posponiment sakemm in-numru ta’ gvernaturi jeċċedi 18 huwa akbar mill-benefiċċji li joħorġu mill-implimentazzjoni tas-sistema ta’ rotazzjoni meta n-numru ta’ gvernaturi jeċċedi 15, b’hekk tiġi evitata l-introduzzjoni ta’ elementi addizzjonali ta’ kumplessita' fis-sistema transitorja ta’ rotazzjoni magħmula minn żewġ gruppi. Jixraq għalhekk li jiġi pospost il-bidu tas-sistema ta’ rotazzjoni sakemm in-numru ta’ gvernaturi jeċċedi 18,

         IDDEĊIEDA KIF ĠEJ:
   Artikolu 1
   Il-bidu tas-sistema ta’ rotazzjoni stabbilita fl-Artikolu 10.2 tal-Istatut tas-SEBĊ għandu jiġi pospost sad-data li fiha n-numru ta’ gvernaturi fil-Kunsill Governattiv tal-BĊE jeċċedi 18.
   Artikolu 2
   Din id-Deċiżjoni għandha tidħol fis-seħħ fl-1 ta’ Jannar 2009.

      Magħmula fi Frankfurt am Main, 18 ta’ Diċembru 2008.

            Il-President tal-BĊE

         Jean-Claude TRICHET

      (1)  ĠU L 195, 24.7.2008, p. 24.

      (2)  Att dwar il-kundizzjonijiet tas-sħubija tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakja, u l-aġġustamenti tat-Trattati li fuqhom hija msejsa l-Unjoni Ewropea (ĠU L 236, 23.9.2003, p. 33).

      (3)  ĠU C 29, 7.2.2003, p. 6.

      (4)  ĠU L 83, 1.4.2003, p. 66.


title: 2005/532/EC: Decision of the European Parliament of 12 April 2005 on the discharge for implementing the general budget of the European Union for the financial year 2003, Section II — Council

text:
Avviż Legali Importanti

|

32005B0532

Official Journal L 196 , 27/07/2005 P. 0039 - 0039 Official Journal 033 E , 09/02/2006 P. 0203 - 0204

		1.European Parliament decision on the discharge for implementing the general budget of the European Union for the financial year 2003, Section II — Council (C6-0016/2005 — 2004/2042(DEC))The European Parliament,- having regard to the general budget of the European Union for the financial year 2003 [1],- having regard to the revenue and expenditure account and balance sheet for the 2003 financial year (C6-0016/2005),- having regard to the annual report of the European Court of Auditors concerning the financial year 2003, together with the institutions' replies [2],- having regard to the statement of assurance as to the reliability of the accounts and the legality and regularity of the underlying transactions, provided by the Court of Auditors pursuant to Article 248 of the EC Treaty [3],- having regard to the Council's Internal Audit Report for 2003,- having regard to Articles 272(10), 275 and 276 of the EC Treaty,- having regard to Council Regulation (EC, Euratom) No 1605/2002 of 25 June 2002 on the Financial Regulation applicable to the general budget of the European Communities [4], in particular Articles 50, 86(4),145, 146 and 147 thereof,- having regard to the Financial Regulation of 21 December 1977 applicable to the general budget of the European Communities [5],- having regard to Rule 71 of and Annex V to its Rules of Procedure,- having regard to the report of the Committee on Budgetary Control (A6-0066/2005),1. Grants the Secretary-General of the Council discharge in respect of the implementation of the budget for the 2003 financial year;2. Records its comments in the accompanying resolution;3. Instructs its President to forward this decision and the accompanying resolution to the Council, the Commission, the Court of Justice, the Court of Auditors, the European Economic and Social Committee, the Committee of the Regions and the Ombudsman and to have them published in the Official Journal of the European Union (L series).[1] OJ L 54, 28.2.2003.[2] OJ C 293, 30.11.2004, p. 1.[3] OJ C 294, 30.11.2004, p. 99.[4] OJ L 248, 16.9.2002, p. 1.[5] OJ L 356, 31.12.1977, p. 1.--------------------------------------------------


title: 2008/459/KE: Deċiżjoni tal-Kunsill tas- 6 ta’ Ġunju 2008 li taħtar membru tar-Renju Unit fil-Kumitat tar-Reġjuni

text:
               19.6.2008

               MT

               Il-Ġurnal Uffiċjali ta’ l-Unjoni Ewropea

               L 160/30

         DEĊIŻJONI TAL-KUNSILL
   tas-6 ta’ Ġunju 2008
   li taħtar membru tar-Renju Unit fil-Kumitat tar-Reġjuni
   (2008/459/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta tal-Gvern tar-Renju Unit,
   Billi:

               (1)

               Fl-24 ta' Jannar 2006 l-Kunsill adotta d-Deċiżjoni 2006/116/KE (1) li taħtar il-membri u l-membri supplenti tal-Kumitat tar-Reġjuni għall-perjodu mis-26 ta' Jannar 2006 sal-25 ta' Jannar 2010.

               (2)

               Wara r-riżenja tas-Sur Conor MURPHY sar vakanti post ta' membru wieħed fil-Kumitat tar-Reġjuni,

         IDDEĊIEDA KIF ĠEJ:
   Artikolu 1
   Is-Sur Roger KNOX, Membru ta' l-East Lothian Council, huwa b' dan maħtur bħala membru fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2010.
   Artikolu 2
   Din id-Deċiżjoni għandu jkollha effett mid-data ta' l-adozzjoni tagħha.

      Magħmula fil-Lussemburgu, 6 ta’ Ġunju 2008.

            Għall-Kunsill

            Il-President

         A. VIZJAK

      (1)  ĠU L 56, 25.2.2006, p. 75.


title: Id-Deċiżjoni tal-Kunsill tat-18 ta' Lulju 1988 dwar il-konklużjoni ta' Ftehim ta' Koperazzjoni bejn il-Komunità Ekonomika Ewropea u l-Konfederazzjoni Żvizzera dwar riċerka u żvilupp fil-qasam ta' l-injam, inkluż is-sufra, bħala materja prima li hija rinovabbli

text:
Avviż Legali Importanti

|

31988D0404

Official Journal L 195 , 23/07/1988 P. 0074 - 0074

		Id-Deċiżjoni tal-Kunsilltat-18 ta' Lulju 1988dwar il-konklużjoni ta' Ftehim ta' Koperazzjoni bejn il-Komunità Ekonomika Ewropea u l-Konfederazzjoni Żvizzera dwar riċerka u żvilupp fil-qasam ta' l-injam, inkluż is-sufra, bħala materja prima li hija rinovabbli(88/404/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi il-Komunita Ekonomika Ewropea u partikolarment l-Artikolu 235 miġjub fih,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Billi, bid-Deċiżjoni 86/235/KEE [2], il-Kunsill adotta programm ta' riċerka dwar materji (materji primi u materji avvanzat), (1986 sa 1989), li jinkludi subprogramm dwar l-injam, inklu s-sufra, bħala materja prima li tista' tiġġedded; billi l-Artikolu 6 ta' dik id-Deċiżjoni tawtorizza lill-Kummissjoni biex tinnegozja ftehimijiet ma' l-Istati terzi, partikolarment dawk involuti f' koperazzjoni Ewropea fil-qasam ta' riċerka xjentifika u teknika (COST), bil-ħsieb li jiġu assoċjati totalment jew parzjalment ma' dan il-progamm;Billi, bid-Deċiżjoni 87/117/KEE [3], il-Kunsill approva f' isem il-Komunita Ekonomika Ewropea il-Ftehim Qafas għal koperazzjoni xjentifika u teknika bejn il-Komunitajiet Ewropej u, fost oħrajn, il-Konfederazzjoni Svizzera;Billi dan il-Ftehim għandu jiġi approvat;Billi t-Trattat ma pprovdiex il-poteri meħtieġa, għajr dawk ta' l-Artikolu 235,IDDEĊIEDA KIF ĠEJ:Artikolu 1Il-Ftehim ta' Koperazzjoni bejn il-Komunità Ekonomika Ewropea u l-Konfederazzjoni Svizzera dwar riċerka u żvilupp fil-qasam ta' l-injam, inkluż ix-xogħol, bħala materja prima rinovabbli huwa hawnhekk approvat f' isem il-Komunità.It-test tal-Ftehim huwa mehmuż ma' din id-Deċiżjoni.Artikolu 2Il-President tal-Kunsill għandu jagħti n-notifika pprovduta fl-Artikolu 9 tal-Ftehim [4].Magħmula fi Brussell, fit-18 ta' Lulju 1988.Għall-KunsillIl-PresidentY. Pottakis[1] ĠU C 167, tas-27.6.1988.[2] ĠU L 159, ta' l-14.6.1986, p. 36.[3] ĠU L 71, ta' l-14.3.1987, p. 29.[4] Id-data tad-dħul fis-seħħ tal-Ftehim trid tiġi ppubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------